tomron87/hebrew-wikipedia-sentences-corpus huggingface dataset:
פולין נשארה בפריז עם דרמיד.
לור דה פרמונד, מי שתהיה בעתיד הדוכסית מאברנטס ואמה קיבלו את פני פולין בסלון שלהם ברחוב סן קרואה.
נפוליאון תפס את השלטון בהפיכת 18 בברימר בנובמבר 1799: הוא הדיח את הדירקטוריון והכריז על עצמו כקונסול הראשון ובתפקידו זה היה, למעשה, שליט יחיד לאחר ההפיכה.
החצי המערבי של האי היספניולה (האיטי המודרנית) היה מושבה צרפתית בשם „סן דומנג" מאז 1697, אך בשנת 1791 מרד.
נפוליאון רצה להחזיר לאי את הסמכות הצרפתית, ושלח לשם כוח בראשות לקלרק, שונה אותו לנגיד הכללי של המושבה.
לקלרק, דרמיד ופולין יצאו למושבה מברסט בצרפת ב-14 בדצמבר 1801. הצי של לקלרק הסתכם ב־74 ספינות.
לאחר מסע של 45 יום הגיע הצי לעיר הנמל בהאיטי, קאפ-האיטיין.
המושל הכללי הורה לגנרל הנרי כריסטוף, שפיקד על כוח של 5,000 חיילים, להתפטר מהסמכות הצרפתית.
לאחר שכל ניסיונות הפיוס נכשלו, תקף לקלרק את העיירה בחסות החושך.
כריסטוף הגיב וקירקע את לה קאפ על האדמה.
פולין נותרה בינתיים על סיפון ספינת הדגל עם בנם דרמיד.
לטענת לקלרק, במכתב מיום 5 במרץ לנפוליאון, "האירועים הרי האסון שהיא [פולין] מצאה את עצמה בקירבם התישו אותה כל כך עד כדי כך שהיא נהייתה חולה" .
בחודש מאי לקלרק הצליח לגייס תמיכה בדרישתו להכניע את מנהיג המורדים, טוסן לוברטיר.
עם זאת, החגיגות דוכאו בעקבות התפשטות של מגפת הקדחת הצהובה.
לקלרק התחייב בתחילה כי העבדות, שבוטלה על ידי הרפובליקה שבשליטת היעקובינים בשנת 1794, תישאר אסורה; עם זאת, התושבים הילידים נשבו ביחד עם הרוח של הקמה מחדש של מושבה צרפתית אחרת, גוואדלופ השכנה, ביולי של אותה השנה.
ממשלת צרפת הכריזה על ביטול העבדות בחודש מאי.
כתוצאה מכך התושבים הילידים בסן דומנג תכננו התקוממות ב-16 בספטמבר.
חיילים שחורים בצבאו של לקלרק ערקו למפקדיהם הישנים, ולמושל הכללי היו רק כ-2000 חיילים מול 10,000 בצבא המורדים.
לקלרק, מחשש לשלומה של פולין, נתן הוראה מפורשת להרחיק את פולין מסן דומנג בהתראה של רגע, אך אמצעי הזהירות האלו הוכיחו את עצמם כמיותרים כאשר לקלרק הביס את המורדים.
תנאי האקלים החלו לתת את אותותיהם על בריאותה של פולין.
היא כבר לא יכלה ללכת והייתה נאלצת לשהות בשכיבה במשך כמה שעות ביום.
גם היא וגם דרמיד סבלו מהתקפים בעקבות הקדחת הצהובה.
עם זאת, היא מצאה לעצמה זמן למאהבים רבים, כולל כמה שנמנו על החיילים של בעלה, ופיתחה מוניטין של "התהוללות מופקרת".
לקלרק ניסה לשכנע את פולין לחזור לפריז באוגוסט.
היא הסכימה בתנאי ש"הוא [לקלרק] ...
" כאשר המושל-הכללי סירב, היא בחרה להישאר בסן דומנג; בהתחשב בכך שלא כמו בפריז, "הנה, אני מולכת כמו ג'וזפין [אשתו של נפוליאון]; אני ממשיכה להחזיק במקום הראשון."
כדי להעסיק את עצמה, ריכזה אוסף של צמחייה מקומית והקימה גן חיות, שאוכלס על ידי בעלי חיים מקומיים.
רופא מבית החולים הצבאי בלה-קאפ איבחן אותו עם חום "שנגרם בגלל הקשיים הגופניים והמנטליים מהם סבל." הביוגרף פלורה פרייזר מאמין שהתסמינים שלו התאימו לסימפטומים המאפיינים את מחלת הקדחת הצהובה.
שבעה ימים לאחר מכן העבירו פולין ודרמיד את שרידיו בחופזה לצרפת היבשתית.
פולין הגיעה למפרץ טולון ב־1 בינואר 1803. באותו יום היא כתבה לנפוליאון: "הבאתי איתי את שרידי לקלרק המסכן שלי.
ממני פולין המסכנה, שהיא באמת לא מרוצה" .
ב־11 בפברואר היא הגיעה לעיר הבירה, שם סידר עבורה נפוליאון אפשרות להתארח אצל אחיהם ז'וזף בונפרטה.
לפי השמועה הפריזאית פולין לקחה עימה בסתר זהב ותכשיטים מהעמים הילידים בסנטו-דומינגו והביאה איתה את האוצרות האלו בסרקופג של לקלרק, אך בפועל זה לא היה המקרה.
היא ירשה מלקלרק 700,000 פרנק בהון נזיל ונכסים.
כאשר התעייפה מהשהות אצל אחיה ז'וזף, פולין המשיכה ברכישה של מלון צ'רוסט מהדוכסית, שלה היה המלון שייך.
היא התוודתה בפני חבר שהיא "משועממת" מקוד ההתנהגות המקובל בתקופת-אבל שתואר בקוד האזרחי של הקונסול הראשון, קוד שאילץ את פולין לסגת מהחברה הפריזאית, שלפני תקופתה בסנטו-דומינגו עמדה במרכזה.
נפוליאון לא ייחל שפולין תישאר לא-נשואה לאורך זמן; הוא ניסה - אך לא הצליח - להביא לכך שהיא תתארס לדוכס לודי וסגן נשיא הרפובליקה הנפוליאונית של איטליה, פרנצ'סקו מלצי ד'אריל.
שליחו של האפיפיור פיוס השביעי, ג'ובאני בטיסטה קפררה, הציע את קמילו בורגזה, הנסיך השישי מסולמונה, אציל רומאי מבית בורגזה.
הקונסול הראשון האמין שהאיחוד יבסס את הקשרים עם איטליה הכבושה בידי צרפת, שם הייתה נפוצה עוינות כלפי העם הכובש.
זה, בשילוב עם לחץ מצד אחיה ז'וזף ולוסיאן, גרמו לה להינשא לו.
חוזה הנישואין הביא לקמילו נדוניה של כ־500,000 פרנק; לפולין הנישואין העניקו תכשיטים בשווי 300,000 פרנק ושימוש ביהלומי משפחת בורגזה.
ב־28 באוגוסט 1803 הם נישאו על ידי קפררה, אך ללא ידיעתו של נפוליאון, שביקש חתונה בנובמבר למען פרוטוקול האבלות.
לאחר שגילה נפוליאון את הרמאות של פולין, הוא סירב להכיר בתואר החדש שלה: "בבקשה הביני, גברתי, שאין נסיכה במקום שבו אני נמצא." בנובמבר נערך טקס אזרחי לאישור הנישואין.
עם זאת, פולין המשיכה ביחסי אהבים מחוץ לנישואים, כולל רומן עם הרוזן אוגוסט דה פורבן
ועם המלחין והכנר האיטלקי, ניקולו פאגאניני.
קמילו, פולין ודרמיד הגיעו לרומא ב־14 בנובמבר.
פולין, שהייתה כבר להוטה ללמוד כיצד להתנהג בחברה הרומית, קיבלה שיעורים בהליכה ובריקודים.
הביוגרף ויליאם קרלטון מציע כי: פולין - פשוטת-עם מקורסיקה - לעולם לא הייתה עושה שידוך עם אדם שנעלה מעליה כל כך, ללא מעמדו של נפוליאון.
אהבתה הראשונית של פולין כלפי קמילו התחלפה עד מהרה ברגשות שנאה.
בנה דרמיד, שהיה תמיד ילד עדין ורגיש, נפטר ב־14 באוגוסט 1804 בוילה אלדוברנדיני בפרסקאטי, לאחר מחלת קדחת קשה ועוויתות שתקפו אותו.
שלוש שנים לאחר מכן, בשנת 1807, הועברו שרידיו ליד אלה של אביו בשטח הפארק של שאטו דה מונטגוברט.
בשנת 1806, נפוליאון הפך את אחותו לנסיכה הריבונית והדוכסית מגואסטלה; עם זאת, עד מהרה פולין מכרה את הדוכסות לפארמה עבור שישה מיליון פרנק, תוך שמירה על תואר הנסיכה מגואסטלה בלבד.
פולין נקלעה לנידוי זמני של אחיה בגלל עוינותה כלפי אשתו השנייה, הקיסרית מארי לואיז, דוכסית פארמה, אך כאשר אבד הונו של נפוליאון, פולין הוכיחה נאמנות יותר מכל אחיותיו ואחיו האחרים.
עם נפילתו של נפוליאון, מכרה פולין את כל נכסיה ועברה לאי אלבה, תוך שהיא משתמשת בכסף שהרוויחה כדי לשפר את מצבו של נפוליאון.
היא הייתה האחות היחידה מבית משפחת בונפרטה שביקרה אצל אחיה במהלך גלותו באלבה.
ביתה בפריז, Hôtel de Charost, נמכר לממשלת בריטניה ושימש את הדוכס מוולינגטון כמקום מגוריו הרשמי במהלך כהונתו כשגריר בריטניה בצרפת.
כיום הבית הוא עדיין ביתו של השגריר הבריטי.
לאחר קרב ווטרלו עברה פולין לרומא, שם היא נהנתה מההגנה של האפיפיור פיוס השביעי (שהיה בעבר אסיר של אחיה), וכך גם אימה לטיציה, (אז בארמון שבכיכר ונציה) ובני משפחת בונפארטה אחרים.
פולין התגוררה בוילה בסמוך לשער פיה שנקראה "וילה פולינה" על שמה וקישטה אותה בסגנון מצרי שהיא אהבה.
בעלה, קמילו, עבר להתגורר בפירנצה כדי להתרחק ממנה וניהל מערכת יחסים בת עשר שנים עם פילגש, אך למרות זאת פולין שכנעה את האפיפיור לדבר עם הנסיך כדי שיחזור אליה, מה שקרה רק שלושה חודשים לפני מותם של בני הזוג משחפת ריאתית באזור פלאצו בורגזה.
פולין הייתה במצב בריאותי שברירי בחלק ניכר מחייה, ככל הנראה כתוצאה מדלקת החצוצרה.
היא נפטרה ב־9 ביוני 1825, בגיל ארבעים וארבע בפלאצו בורגזה.
סיבת המוות הרשמית הוגדרה כ"גידול בבטן" אך ייתכן שסיבת המוות הייתה שחפת ריאתית.
פרייזר, פלורה: ונוס של האימפריה: חייה של פולין בונפרטה, ג'ון מוריי, 2009, לונדון,
קרלטון, WNC: פולין: האחות המועדפת על נפוליאון, ת'ורנטון בוטרוורת', 1931, לונדון (שימוש מראש ב-ISBN)
דיקסון, פירסון (1958): הצופר הנוצץ: זיכרונות סודיים של בית המשפט ליוסטיניאנוס
אמילי פולין ג'ונסון הייתה משוררת, סופרת ושחקנית ממוצא ילידי-קנדי.
ג'ונסון קיבלה הכרה עקב קריירת המשחק הענפה, והעלאת סוגיות הגזע בכתיבתה והכנסת שורשיה הילידיים והקנדים.
ג'ונסון העלתה את האפליה כלפי נשים ובין הנשים עצמן, כאשר יש אפליה כלפי נשים ילידיות ונשים בעלות גזע מעורב.
הספרים, השירים, וקריירת המשחק של ג'ונסון מהווים מודל לחיקוי והשראה עד היום.
פולין ג'ונסון נולדה בבית משפחתה בצ'יפסווד בסמוך לברנטפורד שבאונטריו, צפון קנדה.
היא הייתה הבת הצעירה מבין ארבעה אחים לאמה אמילי סוסאנה האוולס ג'ונסון שהייתה מהגרת אנגלייה, ולאביה ג'ורג' הנרי מרטין ג'ונסון, ראש שבט מוהאק.
מאחר שאביה עבד כמתרגם ומנהל משא ומתן בין בני שבטו, הבריטים וממשלת קנדה, משפחתה נתפסה כמשפחה קנדית אמידה.
כפועל יוצא ממעמד זה, משפחת ג'ונסון זכתה לביכורים של אנשי רוח, מלוכה, פוליטיקאים ומדענים.
הוריה דאגו ללמד אותה על הן על מקורותיה האנגליים והן על מקורותיה המוהאקיים.
בילדותה פולין ג'ונסון סבלה ממחלות חוזרות, לכן לא למדה בבית ספר אלא רכשה השכלה בעיקר משיעורים ביתיים שהועברו על ידי אמה ועל ידי קריאה עצמית בספריה הגדולה בבית משפחתה.
היא התוודעה בקריאתה למשוררים כמו בלורד ביירון, ג'ון קיטס, רוברט בראונינג, ג'ון מילטון ואהבה במיוחד יצירות על שבטים ילידים.
אותן יצירות השפיעו בהמשך על עבודתה הספרותית והתיאטרלית.
על אף שגדלה בזמנים בהם גזענות כלפי ילידים הייתה שכיחה, ג'ונסון חונכה ביחד עם אחיותיה לכבד ולאהוב את שורשיהן השבטיים.
הן למדו על מקורן השבטי דרך סיפוריו של סבן, סמוק ג'ונסון, שסופרו באופן שוטף בשפת המוהאק.
שמיעת הסיפורים גרמה להבנתן את השפה אך לא ליכולת לדבר בה באופן רציף.
ג'ונסון הושפעה מסיפורי סבה ובחלק מהופעותיה לבשה חפצים שקיבלה ממנו כמו שרשראות, חגורות ומסכות שונות.
בשלב מאוחר יותר בחייה, הביעה ג'ונסון חרטה שלא למדה עוד על השורשים השבטיים שלה מסבא ולא למדה את השפה.
בגיל 14 הצטרפה ביחד עם אחיה אלן למכללה המרכזית בברנטפורד.
היא סיימה את לימודיה בשנת 1877 לאחר עבודה עם שותפתה ללימודים, שרה ג'נט דנקןSara Jeannette Duncan, שלימים גם כן פיתחה קריירה ספרותית.
על אף שיריה הארוטיים, לא ידוע על קשרים ארוכי טווח שקיימה ג'ונסון.
בשונה מיוצרות אתניות אחרות, ג'ונסון סירבה להינשא לגבר שלא חולק את אותם שורשים שבטיים כמו שלה ולכן לא נישאה מעולם.
אולם, תועד על ידי אחותה כי קיבלה בחייה כחצי תריסר הצעות נישואין.
לעומת זאת, בחרה להדגיש את מקומן המשמעותי של חברותיה בחייה וצוטטה אומרת: "נשים חביבות עלי יותר מגברים.
מעולם לא התאכזבתי מאחת ואני מקווה שלא אכזבתי אחת.
זה תענוג עבורי להכיר אישה שאני מרגישה שמבינה אותי, תאפשר לי להביט אל תוך חייה-תסמוך עלי.
זה אחד הדברים היקרים ביותר בין חברים, זרים, מכרים או קרובי משפחה."
בסביבות השנה 1880, ג'ונסון כתבה והופיעה בהופעות תיאטרון חובבניות.
עם מות אביה בשנת 1884, היא ביחד עם אמה ואחותה עזבו את בית משפחתן ועברו לגור בברנטפורד.
על מנת לפרנס את משפחתה, ג'ונסון המשיכה לעבוד בתיאטרון.
בשנת 1892, ג'ונסון הוזמנה בידי "האגודה הליברלית של הגברים הצעירים" לאירוע של סופרים קנדים בגלריה של בית הספר לאומנות בטורונטו.
באירוע, ג'ונסון הייתה האישה היחידה.
היא הקריאה חלק מיצירותיה והייתה היחידה שנקראה לשוב אל הבמה להדרן.
הופעה זו פתחה את קריירת הבמה של בת 15 השנים.
באירוע השתתף פרנק יי אשר החתים את ג'ונסון ואפשר לה להופיע בהופעת בכורה ב-1892 עם שיר אותו כתבה באירוע עצמו.
אף על פי שהחלה את קריירת הבמה של בגיל 31, היא נחשבה כצעירה ואקזוטית בתעשיית התיאטרון.
לאחר עונת ההופעות הראשונה שלה, ג'ונסון רצתה להראות את שורשיה וכתבה מופע אשר חולק לשתי מערכות.
במערכה הראשונה נכנסה ג'ונסון עם שם הבמה המוהאקי שלה: "טקאהיונואקה" , לבושה בבגדים שנתפסו כבגדי ילידים אך בפועל לא אפיינו שבט מסוים.
אל בגדים אלה הוסיפה ג'ונסון חפצים אותם קיבלה מסבה כמו שרשראות, חגורות ומסכות.
במערכה זו היא הופיעה עם טקסטים ילידים דרמטיים.
במערכה השנייה, הופיעה בבגדים בריטים אפנתיים כאישה אנגליה.
במותה הורישה את הבגדים ה"אינדיאנים" ששימשו אותה במערכה הראשונה למוזיאון של וונקובר.
בשנת 1883, פולין ג'ונסון פרסמה לראשונה שיר שכתבה ולאחר מכן הגבירה את תקיפות הכתיבה שלה.
בשנת 1885 צ'ארלס רוברטס Charles G.
Roberts את שירה של פולין ג'ונסון "A Cry from an Indian Wife" במגזין השבועי של טורונטו.
לאחר שפרסם את שירה, התפתחה חברות ארוכת טווח בין רוברטס וג'ונסון.
ב-1886 ג'ונסון הוזמנה לכתוב שיר לרגל חשיפת פסל שהוקם בברנטפורד לזכרו של ג'וזף ברנט Joseph Brant, מנהיג מוהאקי שהיה שותפם של הבריטים במלחמת העצמאות של ארצות הברית ואחריה.
היא הקריאה את שירה "Ode to Brant" ב-13 באוקטובר אל מול מה שתואר בתור "הקהל הגדול ביותר שהעיר הקטנה הזו ידעה".
השיר קרא לאחוות אחים בין ילידים ולבנים קנדיים תחת שלטון אימפריאלי בריטי.
שיריה פורסמו בכתבי עת ומגזינים קנדיים ובתקיפות של פעם בחודש.
לאחר שפרשה מקריירת הבמה שלה בשנת 1909, פולין ג'ונסון עברה לוונקובר והמשיכה לכתוב.
בכתיבה נכללו סיפורים וכתבות אודות חברה ג'ו קאפילאנו, הצ'יף המקומי.
יצירותיה הספרותיות, בדומה ליצירותיה התיאטרליות, לעיתים קרובות עסקו בשורשיה השבטיים.
ג'וסון הלכה לעולמה בשנת 1913 בוונקובר.
פולין ג'ונסון הייתה אמנית הבמה הקנדית הראשונה ואף חצתה יבשות 19 פעמים, בהן ביטאה את יכולות המשחק והשירה שלה.
פועלה בתחומי השירה והמשחק זכו לביקורת רבה ואף העלו את מודל האישה החדשה כדמות המשקפת חוזק והתנגדות לנורמות.
אף על פי שהייתה בעלת השכלה מועטה ומשפחתה נאבקה כלכלית, היא החלה לכתוב שירה בגיל צעיר.
כיוון שבקנדה לא היו משוררים וסופרים שיכלו להוות עבורה השראה, היא שאבה השראה ממשוררים אנגליים כמו וויליאם וורדתוורת'.
במקביל לשאיבת השראה ממקורות חיצוניים, ג'ונסון נשארה נאמנה למקורותיה הקנדיים וכתבה בלדות על ההיסטוריה של קנדה.
כתיבתה של ג'ונסון משקפת את השינוי בספרות הקנדית, אשר בעברה כתיבה על הלאום היה הקריטריון המרכזי וכעת משתקף התיחום בין תרבות גבוהה ופופולריות.
בכתיבתה ישנו ניתוח של הגזענות ואת מקום הדת באותה העת.
בהצגת שירתה, ג'ונסון שילבה את כישורי המשחק שלה והגיעה עם תלבושות שלא היו מקובלות בתקופתה ובכך תרמה להעצמה נשית.
ספר השירה Flint and Feather היה אחד מרבי המכר של ספרי השירה הקנדית.
בכתיבתה פולין ג'ונסון דאגה להציג את שני המגדרים ולהציג תרבויות שונות.
היותה אישה עם שורשים ילידיים הפכה אותה לגורם מייצג של חוסר הצדק עליו הייתה מודעת וכעס זה בא לידי ביטוי בכתיבתה.
בין השנים 1907–1912, ג'ונסון כתבה סיפורים ומאמרים לעיתונים Mother's Magazine וBoys World ובהם העלתה לסדר היום את סיפורי האפליה כלפי נשים ילידיות ונשים בעלות דם מעורב.
כאשר התנועה overwhelmingly White and middle-class woman's movement החלה לעלות, היא קראה לשוויון לנשים לבנות מהמעמד הבינוני והיא התעלמה מנשים שהגיעו מתרבויות וגזעים שונים.
בשירתה של ג'ונסון היא דאגה לגשר בין שני הצדדים למען המטרה המשותפת שהיא העצמת האישה.
בתחום המשחק, למרות ההתנגדות מטעם אמה של ג'ונסון שזו תטפח קריירה בתחום זה, ג'ונסון לא נשמעה להפצרותיה של אמה וטיפחה קריירת משחק משגשגת ופורצת גבולות אשר משפיעה עד היום.
בשנת 1922 הוקמה אנדרטה לכבודה של ג'ונסון בפארק סטנלי בוונקובר.
בשנת 1945 הוכרה על ידי ממשלת קנדה כאדם בעל חשיבות היסטורית לאומית.
בשנת 1953, בית ילדותה של פולין ג'ונסון, שהוא גם ביתו של אביה, ג'ורג' ג'ונסון, הוכרז כאתר לאומי-היסטורי והפך למוזיאון.
בשנת 1961 עוצב בול עם שמה ותמונתה, והיא נהפכה לסופרת והאישה הקנדית הראשונה שזכתה בכבוד זה.
בשנת 2010, המפיק ג'ף אנס כתב שיר בהתבסס של אחד משיריה של ג'ונסון At sunset שבוצע על ידי המקהלה הקאמרית הקנדית.
בשנת 2016 נבחרה לאחת מחמש הנשים המשפיעות בקנדה אשר היו מועמדות להופיע על אחד מהשטרות הקנדיים.
פולין גרסיה בירי מאק הייתה כימאית, תזונאית, ממציאה ומנהלת מכללה.
מחקריה העיקריים התמקדו בסידן, צפיפות העצם ותזונה.
בין היתר, חקרה עבור NASA ובחנה את הקשר שבין אי-כבידה לצפיפות העצם אצל בני אדם.
ממצאי המחקר היו פורצי דרך והובילו לדיאטה מיוחדת, בה משתמשים עד היום למניעה וטיפול בהפרעות בצפיפות עצם.
ב-1950 ברי קיבלה את מדליית גארוון מהאגודה האמריקנית לכימיה על מחקריה בסידן, תזונה וצפיפות העצם וב-1970 הייתה האישה הראשונה לקבל את פרס "פרס סנופי הכסוף" על מצוינות מקצועית ועל מחקריה עבור NASA.
בירי הייתה גם הדיקנית של הקולג' לאחזקת בית ומדע בקולג' לנשים בטקסס למשך עשר שנים.
פולין גרסיה בירי נולדה בנורבורן , מיזורי, לג'ון פרי ודורה וודפורד ברי.
בשנת 1913 סיימה תואר ראשון בכימיה באוניברסיטת המדינה של מיזורי ועבדה כיושבת הראש של אגף המדעים בשלושה בתי ספר תיכונים במיזורי.
בשנת 1919 סיימה תואר שני בכימיה באוניברסיטת קולומביה ובו זמנית עבדה כמורה לכימיה בתוכנית כלכלת בית באוניברסיטת קולומביה.
בזמן הוראתה באוניברסיטה ראתה שלתלמידי המדעים בשנה הראשונה יש חסך משמעותי בהשכלה, בעיקר בהבנתם של תהליכים כימיים וכיצד הם משפיעים על חייהם ולכן יצרה מגזין בשם "Chemistry Leaflet" ב-1927.
בשנת 1932 סיימה בירי את הדוקטורט שלה בפן סטייט.
הוא התמקד בפיתוח שיטה למדידת החזקת סידן בעצמות של אורגניזמים חיים.
בשנת 1941 מונתה דוקטור בירי לנהל את מכון "Ellen H.
Richard" לאוכל, מקלט ובגדים באוניברסיטת המדינה של פנסילבניה.
המכון הרחיב את מחקריה של דוקטור בירי על יישום הכימיה על מזון, חומרי ניקוי וטקסטילים.
בתקופת מלחמת העולם השנייה התחברה דוקטור בירי עם הצבא האמריקאי בכדי לקדם את מחקריה על סידן ועצמות.
המחקר שלה בנושא זה כלל מכשיר אשר תכננה בעצמה הקרוי "Radiographic Bone Densitometer" ונועד לנתח מינרלים בעצם על ידי שימוש בצילום רנטגן.
זהו אחד מתוך שישה מכשירים שבירי תכננה לביצוע מחקרים בצפיפות העצם.
בשנת 1952 מונתה דוקטור בירי לדיקנית של "הקולג' לאחזקת בית ומדע בקולג' לנשים" במדינת טקסס (כיום "האוניברסיטה לנשים" בטקסס ).
בתחילה הקולג' היה קטן והתמקד בעיקר באמנות, אך בירי הפכה אותו למכון מחקר נודע ומסובסד המצויד במעבדות למחקר.
בשנת 1962, לאחר עשר שנים כדיקנית הקולג', התפטרה דוקטור בירי מעבודתה בכדי להתמקד במחקרים שערכה ומומנו בעיקר על ידי NASA.
בדצמבר 1923 התחתנה פולין בירי עם הבוטנאי והאמן הגרפי וורן בריאן מאק והביאה איתו לעולם שני ילדים (אוסקר ואנה מאק).
ברי התאלמנה בשנת 1952. בשנת 1974 נפטרה פולין גרסיה בדנטון טקסס בגיל 83 ונקברה באוניברסיטת פנסילבניה.
היא הייתה ידועה בכך שלכל מקום שאליו הייתה מגיעה היא תמיד לבשה צעיף מפרוות חורפן ונעלי טניס לבנות.
עבודתה של דוקטור ברי ב-NASA
מחקרה של דוקטור בירי עבור NASA היווה את שיא הקריירה שלה כחוקרת.
במחקרה חקרה דוקטור בירי את השפעת חוסר הכבידה על צפיפות העצם.
היא חקרה גברים בריאים ששכבו במיטה למשך זמן וכך מדדה את האפקט של אי פעילות על מסת העצם.
דוקטור בירי מדדה את המחסור של זרחן וסידן בעצם כתוצאה מחוסר פעילות בעזרת מכשירי רנטגן שתכננה בעצמה כולל הRadiographic Bone "Densitometer ".
בנוסף, היא חקרה באופן אישי כמה מהאסטרונאוטים מתוכניות אפולו וג'מיני.
בשל היותה אישה, דוקטור בירי לא הורשתה לעלות על ספינות חיל הים ששימשו כדי להחזיר את קפסולות החלל כאשר הם נחתו בים.
במקום זאת טכנאי זכר ביצע את המשימות לאחר הטיסה ותצלום הרנטגן שביצע הושווה לתצלומי הרנטגן שנלקחו על ידי דוקטור בירי לפני הטיסה.
בעקבות תוצאות המחקר דוקטור בירי פיתחה דיאטות מיוחדות בשביל האסטרונאוטים במשימת אפולו וג'מיני המקטינות את הדמינרליזציה (מחסור במינרלים בגוף) בעצם.
היא ערכה מחקר דומה בפרימטים בשביל תוכנית ביוסאטליט במרכז המחקר של NASA בקליפורניה.
המחקר של דוקטור בירי על צפיפות העצם אצל אסטרונאוטים נותר רלוונטי עד היום.
בעקבות מחקרה פורץ הדרך של דוקטור בירי בסידן תזונה וצפיפות העצם שערכה במהלך מלחמת העולם השנייה, בשנת 1950 זכתה בירי במדליית גרוון-אולין מ"האגודה האמריקנית לכימיה" (the American Chemistry Society).
בנוסף, דוקטור בירי הייתה האישה הראשונה לקבל את ה-"Silver Snoopy Award" על מצוינות מקצועית בעקבות מחקריה פורצי הדרך ב-NASA.
זהו פרס שמוענק לעובדי NASA על הישגים יוצאים מהכלל.
פולין השתתפה באירוויזיון 2022 שהתקיים בטורינו שבאיטליה, עם השיר "River" של קריסטיאן אוכמן.
רשות השידור הפולנית Telewizja Polska (TVP) אישרה בספטמבר 2021 כי הנציג והשיר הפולני לאירוויזיון יבחרו בבחירה פנימית.
אולם היא חזרה מהחלטה זו, וארגנה קדם לאומי בשם "Tu bije serce Europy!
הוא נערך ב-19 בפברואר 2022, וכלל עשרה שירים.
קדם לאירוויזיון 2022, פולין השתתפה באירוויזיון עשרים ושלוש פעמים מאז הופעת הבכורה שלה ב-1994. המדינה לא זכתה מעולם בתחרות, אך היא הגיעה למקום השני בשנת 1994, השתתפותה הראשונה באירוויזיון, עם השיר "To nie ja" של אדיטה גורניאק.
פולין סיימה את ערב הגמר בעשר המדינות הפותחות פעמיים בלבד: באירוויזיון 2003, בו סיימה במקום השביעי עם השיר "Keine Grenzen – Żadnych granic" של להקת Ich Troje ובאירוויזיון 2016, בו סיימה במקום השמיני עם השיר "Color of Your Life" של מיכל שפאק.
בין השנים 2005–2011, פרט לשנה אחת, פולין לא העפילה לגמר משלב חצאי הגמר.
ב-2013 רשות השידור הפולנית פרשה מהתחרות, וחזרה אליה שנה אחר כך.
באירוויזיון 2021 היא שלחה את רפאל בז'וזובסקי עם השיר "The Ride", והגיע למקום ה-14 בחצי הגמר.
רשות השידור הפולנית, TVP, משדרת את האירוויזיון בקביעות בשטח המדינה.
היא אישרה את השתתפותה באירוויזיון 2022 ב-29 באוגוסט 2021. תחילה הצהירה TVP כי הנציג והשיר יבחרו באופן פנימי.
אולם ב-14 בינואר 2022 הכריזה כי הם יבחרו את נציגיהם באמצעות קדם לאומי.
Wybieramy hit na Eurowizję" יהיה הקדם הלאומי, באמצעותו יבחר הנציג והשיר הפולני לאירוויזיון 2022. התוכנית תתקיים ב-19 בפברואר 2022 בסטודיו 5 של TVP בוורשה, בהנחיית רפאל בז'וזובסקי, אידה נובקובסקה ומלגוז'טה טומשבסקה, כשאלכסנדר סיקורה ומרק שרוצקי ישמשו כמנחים של מאחורי הקלעים.
זהות הזוכה תקבע באמצעות שילוב של הצבעות השופטים וקולות הציבור, ביחס שווה של 50/50.
הגמר התקיים ב-19 בפברואר 2022. עשרה מתמודדים השתתפו בו, כשהזוכה נקבע באמצעות שילוב של הצבעות השופטים וקולות הציבור, ביחס שווה של 50/50. חבר השופטים הורכב מהלינה פרוֹנצקוֹביאק (זמרת), כריסטיאן קרוצ'קובסקי (במאי ומפיק מהטלוויזיה הפולנית), מרצ'ין קוסי (נשיא הערוץ הראשון של הרדיו הפולני), שימון אורלובסקי (זמר-יוצר) ומארֶק שֶרוצקי (כתב תרבות).
הופעת הביניים כללה את השתתפותם של מספר זמרי אירוויזיון דוגמת אל וניקי, זוכי אירוויזיון 2011; יוסטינה סטצ'קובסקה, בלו קפה, קאשה מוש ורפאל בז'וזובסקי – נציגי עבר של המדינה באירוויזיון.
+ גמר – 19 בפברואר 2022 סדר אמן שיר ממוצע מיקום1קובה"Lovesick"4%42 אניה בירצין ""3%63 האחיות שלכטה "Drogowskazy"3%74 לידיה קופניה ""1%105 קרולינה סטניסלבצ'יק בהשתתפות צ'יקה טורו "Move"2%86 קרולינה ליזר "Czysta woda"3%57 Unmute "Głośniej niż decybele"' –8 אמיליה דמבסקה "All I Need"1%99 קריסטיאן אוכמן "River" –10 דאריה "Paranoia" –
+ סופר-גמר – 19 בפברואר 2022סדראמןשירשופטיםקהלמיקום1 קריסטיאן אוכמן "River" –51%12 Unmute "Głośniej niż decybele" –10%33 דאריה "Paranoia"139%2
ההופעה הפולנית נפתחה כשאוכמן עומד במרכז הבמה כשהוא לבוש בחליפה שחורה.
עם ניגון השיר מצטרפים אליו ארבעה רקדנים רעולי פנים עם מסכות ובגדים שחורים גם כן.
אתר האירוויזיון הרשמי דימה את ארבעת הרקדנים ל"רוחות רפאים", דבר שמעניק להופעה "חזות עוצמתית ומרתקת", לטענתם.
ההופעה של אוכמן כוללת אורות לד מהבהבים בצבעי כחול כהה בעיקר ושחור.
אוכמן הסביר כי הרקדנים מתחזים לשדים.
לפי דבריו, הקונספט של השיר הוא להגיע לרגע של שלווה פנימית ולהתרחק משדים ורוחות רעות.
שני חצאי הגמר והגמר שודרו בערוצי הטלוויזיה TVP1 ו-TVP Polonia בפרשנותם של אלכסנדר סיקורה ומארק סירוקי.
מגישת הנקודות בערב הגמר מטעם הממלכה המאוחדת הייתה אידה נובאקובסקה, שמסרה גם את ניקוד השופטים הפולניים באירוויזיון 2021.
+ נקודות שהוענקו לפולין (חצי גמר 2) נקודות קהל שופטים 12 נקודות 10 נקודות 8 נקודות 7 נקודות 6 נקודות 5 נקודות 4 נקודות 3 נקודות 2 נקודות 1 נקודות
+ נקודות שהוענקו לפולין (גמר) תוצאה קהל שופטים 12 נקודות 10 נקודות 8 נקודות 7 נקודות 6 נקודות 5 נקודות 4 נקודות 3 נקודות 2 נקודות 1 נקודות
+ נקודות שהוענקו מפולין (חצי גמר 2) תוצאה קהל שופטים 12 נקודות 10 points 8 נקודות 7 נקודות 6 נקודות 5 נקודות 4 נקודות 3 נקודות 2 נקודות 1 נקודות
+ נקודות שהוענקו מפולין (גמר) תוצאה קהל שופטים 12 נקודות 10 נקודות 8 נקודות 7 נקודות 6 נקודות 5 נקודות 4 נקודות 3 נקודות 2 נקודות 1 נקודות
בהצהרה שפורסמה על ידי איגוד השידור האירופי נחשף כי אצל שש מדינות, כולל פולין, נמצאו דפוסי הצבעה דומים בחבר השופטים במהלך חצי הגמר השני.
כתוצאה מכך, שש המדינות קיבלו ציונים מצטברים חליפיים של השופטים בחצי הגמר ובגמר (אלו שצוינו לעיל).
הדירוגים הללו נקבעו על ידי חישוב של הדירוגים המקבילים של השופטים עם מדינות בעלי דפוס הצבעה דומה לכל אחת משש המדינות לאורך היסטוריית התחרות.
דירוג הקהל של אותן המדינות לא הושפע כלל.
ב-19 במאי פרסם איגוד השידור האירופי הצהרה נוספת בה הוא מבהיר אילו אי-סדרים נמצאו בהצבעות השופטים של אותן שש המדינות, שהעניקו אחת לשנייה מספר נקודות גבוה באופן לא פרופורציונלי.
חבר השופטים הפולני, כמו גם האזרי, הגאורגי, הרומני והסן-מרינזי דירגו כל אחת מהמדינות שלהם בחמשת המקומות הראשונים.
בעקבות כך הנקודות שנמסרו של חבר השופטים הפולני נפסלו (מוצגים להלן).
רשות השידור הפולנית (TVP) דחתה בתוקף את ההאשמות, וביקשה מאיגוד השידור האירופי לערוך בירור נוסף בעניין.
+הנקודות הפסולות של חבר השופטים הפולני בחצי הגמר השני תוצאה מדינה 12 נקודות 10 נקודות 8 נקודות 7 נקודות 6 נקודות 5 נקודות 4 נקודות 3 נקודות 2 נקודות 1 נקודות
פולימסטיה בולטיפורמיס (שם מדעי: Polymastia boletiformis) היא מין של ספוג ים.
תוארה על ידי החוקר ז'אן-בטיסט דה לאמארק בשנת 1815.
תחום התפוצה של ספוג זה הוא מערב ומזרח האוקיינוס האטלנטי, והאוקיינוס הארקטי שלחופי אמריקה הצפונית ואירופה, כולל מפרץ מיין, מפרץ ביסקאיה, צרפת, הולנד והאיים הבריטיים.
הוא חי במים ממוזגים וקרים, על גבי סלעים, בשפכי נהרות ובריכות סלעיים, בעומק של 30 מטרים ואף עד 2,300 מטר במקרים נדירים יותר.
פולימסטיה בולטיפורמיס יוצרת כריות קטנות או מסות רחבות של רקמה בקוטר של עד 10 סנטימטרים, שנצמדות בחוזקה למצע שעליו היא גדלה.
מספר פפילות חלולות וגליליות באורך של עד 3 ס"מ מבצבצות מהמשטח העליון, עם פתחי יציאה, ויש לה נקבוביות שאיפה קטנות רבות בצדי הפפילות.
ה, שכבה דמוית ג'לי בדופן הגוף, מוקשחת על ידי מינרליים.
המרקם של הספוג הזה חלק ומוצק אך גמיש, וצבעו צהוב, אפור או כתום.
הפפילות מתכווצות ומתכופפות אם אוחזים בספוג; צבעם זהה לשאר הספוג, מה שעוזר להבחין בין המין הזה לבין המינים Polymastia penicillus, Polymastia mamillaris ו־Ciocalypta penicillus.
ספוג זה חי בסימביוזה לצד הידרתים וחיטחבים, וניזון בעזרת סינון המים מפיטופלנקטון וחיידקים.
הטורפים העיקריים של ספוג זה הם חלזונות ימיים.
הספוג מתרבה במהלך עונת הקיץ.
מטבוליטים משניים שמקורם בספוג זה מראים פעילות מיקרוביאלית.
תמציות שמקורן ממין זה מכילות סטרואידים וחומצת אמינו.
פולין אדלשטיין הייתה שחקנית תיאטרון יידיש אמריקאית.
אדלשטיין נולדה בשם פולין פינקלשטיין, ביאסי, רומניה.
שתי אחיותיה, עמליה מוגולסקו וארנסטין (אסתר פינקלשטיין), פעלו לזמן קצר על במת היידיש.
אחותה עמליה נישאה לשחקן זיגמונד מוגולסקו.
דרך הקשרים של אחותה היא נכנסה למקהלת להקות מוגולסקו-גולדפאדן ברומניה וברוסיה.
היא הייתה נשואה ליוסף אדלשטיין בעל תיאטרון יידיש, מחזאי ובמאי.
נולדו להם שני ילדים, איזידור אדלשטיין, שבמשך תקופה קצרה שיחק גם בתיאטרונים ביידיש, ואליאס אדלשטיין, שעבד עם אביו ולאחר מכן ניהל את תיאטרון השדרה השנייה.
בנה, איזידור אדלשטיין התחתן עם אנני תומשבסקי, אחותו של בוריס תומשבסקי,
ברוסיה שיחקה כגננדל ב"דר קטורז'ניק" של שומר וכתמר ב"Di libe fun tzion" של יוסף לטיינר.
ב-1886 היגרו אדלשטיין ובעלה לארצות הברית, והיא המשיכה לשחק בתיאטרון היידיש בעיקר בניצוחו של בעלה.
בשנת 1901 היא התארחה יחד עם בוריס ובסי תומשבסקי בברלין, ב"דוידס פידל" של לטיינר.
לאחר מכן, עקב מחלה, פרשה מהבמה.
אדלשטיין נפטרה ב-27 בספטמבר 1942 בניו יורק.
היא קבורה בבית הקברות וושינגטון, ברוקלין, ניו יורק, לצד בעלה יוסף אדלשטיין.
פולין השתתפה באירוויזיון 2024, שהתקיים במאלמה, שוודיה, עם השיר "The Tower" בביצוע לונה.
תאגיד השידור הפולני, TVP, בחר באופן פנימי את השיר לתחרות.
פולין הוגרלה להשתתף בחצי הגמר הראשון של תחרות האירוויזיון לשנת 2024, שהתקיים ב-7 במאי 2024. במהלך המופע הופיעה פולין במקום השישי בסדר ההופעות עם השיר "The Tower".
בתום ההצבעה לא נכללה פולין בין עשרת השירים שדורגו במקומות הגבוהים ביותר ועל כן לא העפילה לגמר התחרות.
לאחר סיום התחרות פורסם כי פולין דורגה במקום ה-12 מתוך 15 מדינות שהתחרו בחצי הגמר הראשון, עם 35 נקודות.
קודם לאירוויזיון 2024, השתתפה פולין בתחרות האירוויזיון 25 פעמים מאז השתתפותה הראשונה ב-1994. המיקום הגבוה ביותר של פולין בתחרות, עד לנקודה זו, היה המקום השני, אותו השיגה המדינה בהשתתפות הבכורה שלה ב-1994, "To nie ja!" בביצוע אדיטה גורניאק.
פולין הגיעה לעשירייה הראשונה רק בשתי הזדמנויות אחרות, כאשר Ich Troje, בביצוע השיר "Keine Grenzen-Żadnych granic" סיימו במקום השביעי ב-2003, וכאשר מיכל שפאק, בביצוע השיר "Color of Your Life" סיים במקום השמיני ב-2016. בין 2005 ל-2011 (למעט ב-2008), ושוב בין 2018 ל-2021, פולין לא הצליחה להעפיל מחצי הגמר.
בנוסף, המדינה נעדרה מהתחרות ב-2012 וב-2013. בין 2014 ל-2017, פולין הצליחה להעפיל לגמר בכל שנה.
בשנת 2023, בלנקה, בביצוע "Solo", העפילה לגמר, ובסופו של דבר סיימה במקום ה-19.
תאגיד השידור הפולני TVP אחראי על בחירת הנציג לתחרות האירוויזיון ועל שידור התחרות במדינה.
בשנים 2022 ו-2023 בחר התאגיד את השיר המייצג את פולין באמצעות גמר ארצי בשם .
ב-20 בספטמבר 2023 אישר תאגיד השידור הפולני את כוונתו להשתתף בתחרות האירוויזיון לשנת 2024.
באוקטובר 2023 פורסמו דיווחים שלפיהם TVP מתכוון לשוב למתכונת של בחירה פנימית, זאת בעקבות מחלוקות שהתעוררו סביב הגמר הארצי של שנת 2023. ב-9 בינואר 2024 אישר התאגיד כי השיר שייצג את פולין באירוויזיון 2024 ייבחר בבחירה פנימית, ופתח תקופת הגשת מועמדויות, שנמשכה עד 2 בפברואר.
על פי הנהלים, המתמודדים נדרשו להיות אזרחי פולין לצורך עמידה בתנאי הסף של התחרות.
עם סיום המועד האחרון, התקבלו ב-TVP כ-212 שירים, ביניהם גם הצעות של אדיטה גורניאק ויוסטינה סטצ'קובסקה, אשר ייצגו את פולין באירוויזיון בשנים 1994 ו-1995, בהתאמה.
ועדת הבחירה הפנימית, שמנתה חמישה חברים, העניקה ניקוד של 1 עד 10 לעשר יצירות מתוך כלל ההגשות, כאשר השיר שזכה למספר הנקודות הגבוה ביותר נבחר לייצג את פולין.
הבחירה הושלמה עד ל-13 בפברואר 2024. חברי הוועדה היו: לוקאש פייטר (Radio ZET), מיכאו חנצ'ק (Radio Eska), קאשה מוש (נציגת פולין לאירוויזיון 2017), קונרד שטשני (נשיא OGAE Poland) ופיוטר קלאט (עיתונאי מוזיקה וסגן מנהל מחלקת הבידור וההפקות של TVP).
ב-19 בפברואר 2024 הוכרז במהלך תוכנית הבוקר Pytanie na śniadanie בערוץ TVP2 כי הזמרת לונה נבחרה לייצג את פולין עם השיר "The Tower".
TVP פרסם לאחר מכן את רשימת השירים שקיבלו נקודות מוועדת הבחירה.
בהמשך פרסם התאגיד את רשימת השירים שקיבלו ניקוד מוועדת הבחירה, אך תוך שעות ספורות הוסרו הנתונים מאתר האינטרנט הרשמי של TVP.
האתר Eurowizja.org דיווח כי חלה טעות במספר הנקודות שחולקו – 272 במקום 275. מאוחר יותר באותו יום פורסמה גרסה מתוקנת של התוצאות, שכללה גם את פירוט ההצבעות האישיות של כל אחד מחברי הוועדה.
תוצאות ההצבעהאמןשירניקוד השופטיםניקוד כוללמיקוםמושסז'סניפיאטרהאנז'קקלאטלונה"The Tower"510910341יוסטינה סטצ'קובסקה"Witch Tarohoro"410910332, קאיה, דגאדנה ו-RBFO"Jesień – tańcuj"73661233מרצ'ין מצ'ייצ'אק"Midnight Dreamer"9374233נטשה אורבנסקה"Who We Are"2875225ניטה"Thunder"1882196בריסקה"Obca"229137סאסי ובלס'לו"Karma"74118מאצ'יי מוסיאלובסקי"Daj mi jakiś znak"10109קרולינה ווילגוס"Kwiatuszek"9910הפי פרינס"Insatiable"8811איזבלה זבילסקה"Nowhere to Go"17811איזדב"Duch"35811קריסטינה פרונקו"Tempus Fugit"26811מיי פרנד קזינו"Enslave"8811קריסטיאן אמברדורה"Rebel"6616פאולינה ורובלבסקה"Dni"6616אדיטה גורניאק"I Remember"5518קוקו דיי"If I Could"5518פאן סביאן"W kolorku amaretto"41518קובה אי קובה"Światło"13421פיוטר אודשבסקי"Dzień noc"4421סרגיס דווטיאן"Balcony of Our Love"3323
פולין שובצה לחלקו הראשון של חצי הגמר השני שהתקיים ב-7 במאי.
פולין הופיעה שישית, אחרי אוקראינה ולפני קרואטיה.
בפולין, כל התוכניות שודרו ב-TVP1, וחצאי הגמר ב-TVP Rozrywka גם כן, עם פרשנות מאת ארתור אורז'ך.
כמו כן, TVP שידר את התחרות בינלאומית, דרך TVP Polonia.
פולין בחרה להציג את אדיטה גורניאק, נציגת פולין לאירוויזיון 1994, שדורגה במקום השני, ואת דונתן וקליאו, נציגי המדינה לאירוויזיון 2014, שדורגו במקום ה-14.
לונה השתתפה בחזרות טכניות למופע ב-27 באפריל וב-1 במאי, ואחריהן בחזרות גנרליות ב-6 וב-7 במאי.
ההופעה של פולין באירוויזיון 2024 שילבה אלמנטים חזותיים ותמטיים מתוך הקליפ הרשמי של השיר, שהתבסס על מוטיב השחמט.
ההעמדה כללה שני כלי שחמט גדולים שהוצבו במרכז הבמה, כאשר לונה עצמה עמדה על אחד מהם.
אליה הצטרפו שלושה רקדנים לבושים בבגדים אחידים וללא תווי פנים.
התאורה במופע הייתה דרמטית והדגישה את הניגודיות בין האור והצל, תוך שימוש בצבעים קרים ומונוכרומטיים, כמו שחור, כחול ולבן.
לקראת סיום הביצוע, במהלך הפזמון האחרון, שולבו אפקטים פירוטכניים בדמות זיקוקים.
בתום המופע, פולין לא הוכרזה כאחת מעשר המדינות שהעפילו לשלב הגמר, ולכן כשלה בניסיונה להעפיל לגמר שהתקיים ב-11 במאי.
מאוחר יותר התברר כי פולין הגיעה למקום ה-12 עם 35 נקודות.
חבר השופטים הפולני הורכב מפיליפ סויקה, מרק סירוקי, לוקאש פיטר, מוניקה ווידרז'ינסקה ונטליה זסיאדה.
פולימרקט היא פלטפורמה אמריקאית מבוססת טכנולוגיה פיננסית של שוק אירועים דיגיטלי הפועלת על בסיס מטבע מבוזר, המאפשרת להמר על אירועים עתידיים כגון מזג אויר ותוצאות פוליטיות.
הפלטפורמה, הגדולה מסוגה בשוק התחזיות בעולם, הושקה בשנת 2020, ובסיסה באפר איסט סייד שבמנהטן.
הפלטפורמה נוסדה בשנת 2020 על ידי שיין קופלן.
בינואר 2022 היא נקנסה ב-1.4 מיליון דולר על ידי הוועדה למסחר בחוזים עתידיים על סחורות (CFTC), וקיבלה צו הפסקת פעילות בגין הפרות רגולטוריות, כולל אי רישום כפלטפורמת מסחר.
עם זאת, היא נקנסה לבסוף בסכום נמוך יותר עקב כך ששיתפה פעולה בחקירה.
במאי 2022 ג'יי כריסטופר ג'יאנקרלו, לשעבר נציב ה-CFTC, מונה ליו"ר המועצה המייעצת של החברה.
במאי 2024 הודיעה החברה כי גייסה 70 מיליון דולר בשני סבבי גיוס שכללו השקעות של ויטליק בוטרין, המייסד השותף של פלטפורמת הבלוקצ'יין אתריום, וקרן הון הסיכון של המשקיע פיטר ת'יל - Founders Fund.
בשנת 2024 השוק של ההימור על תוצאות הבחירות לנשיאות ארצות הברית 2024 הפך לשוק הפעיל ביותר בפלטפורמה, עם סך כולל של הימורים של יותר מ-2.7 מיליארד דולר (נכון ל-30 באוקטובר 2024).
ב-2024 נייט סילבר, מייסד חברת הסקרים FiveThirtyEight, הצטרף כיועץ לחברה.
החל מספטמבר 2024, השוק של תוצאות הבחירות זמין מחוץ לארצות הברית בלבד, עקב הצורך בהסדרת הפעילות המקומית על ידי ה-CFTC.
ימים ספורים לאחר העימות בין המועמדים לנשיאות שנערך ב-27 ביוני 2024, ההימורים בפלטפורמה חזו סיכוי של כ־70% שהמועמד מטעם המפלגה הדמוקרטית, ג'ו ביידן, יפרוש מהמירוץ, שבועות ספורים לפני שהודיע רשמית על פרישתו.
עם זאת, ב-5 באוגוסט החיזויים טעו, כשהצביעו על סיכוי של כ־68% שקמלה האריס תבחר כמועמד לתפקיד סגן הנשיא במושל פנסילבניה, ג'וש שפירו, כשבחרה לבסוף בטים וולז.
הימורים על תוצאות הבחירות לנשיאות ארצות הברית ב-2024
ב-7 באוקטובר 2024 ההימורים על ניצחון של דונלד טראמפ בבחירות 2024 זינקו ל-53.3%, כשבמקביל הסיכויים של האריס ירדו ל-46.1%, לאחר שבמשך חודש ספטמבר היה יתרון קל להאריס.
באותו יום, מודל הסימולציה FiveThirtyEight מצא כי הסיכוי של האריס לזכות בבחירות עומד על 55%, והמודל של נייט סילבר צפה סיכוי של כ־54.7% לניצחון שלה.
בעיתון פורבס דווח כי ייתכנו הטיות מכוונות של הימורים לטובת טראמפ, כשחלק מהחשדות נעוצות בתמיכתו של אילון מאסק, שקידם בעבר את פולימרקט, בטראמפ.
בנוסף, מאסק פרסם פוסט ברשת החברתית X שטען לאחר העלייה בסיכויים של טראמפ כי "קמאלה מתמוטטת לנגד עינינו".
עם זאת, בשל העדר מגבלה על סכומים של משקיעים בודדים, המשקל של הימורים גדולים להשפעה על החיזויים נמוך למדי.
יועץ החברה, נייט סילבר, אמר כי השינוי לטובת טראמפ הוא "תנודה גדולה יותר מהמוצדק".
בפלטפורמה המתחרה של פולימרקט, Predictit, נראתה גם כן עלייה בחיזויים לטובת ניצחון של טראמפ.
הפער בין המועמדים נמשך והתרחב מאוקטובר 2024, עד סיכוי של כ־60% לניצחון של טראמפ, עד בסמוך ליום הבחירות, בהן זכה טראמפ.
הוול סטריט ג'ורנל דיווח כי ייתכן שהמהלכים בשוק מתעתעים משום שנוצרו על ידי ארבעה מהמרים בלבד, שהימרו לטובת טראמפ בסכום של כ-30 מיליון דולר, אם כי לא בהכרח היו מוטים.
ארבעת המהמרים פעלו בצורה דומה, דבר שהעלה את החשד כי הם מופעלים למעשה על ידי גורם אחד.
בתגובה, פולימרקט יזמה חקירה של הנושא.
החברה אישרה ב-24 באוקטובר כי ארבעת החשבונות הופעלו למעשה על ידי סוחר צרפתי אחד, וטענה כי לא מצאה עדות לניסיונות של מניפולציה בשוק.
פולין בץ אדי הייתה טניסאית אמריקאית.
זכתה באליפות וימבלדון ובאליפות ארצות הברית הפתוחה ובסך הכול ב-6 זכיות בגראנד סלאם.
פולין בץ נולדה בדייטון אוהיו.
היא התחילה לשחק טניס בילדות.
לאחר סיום בית ספר היא למדה כלכלה באוניברסיטת קולומביה וקיבלה ממנה תואר שני.
באליפות ארצות הברית הפתוחה בץ שיחקה החל משנת 1939. בשנת 1942 היא ניצחה בתחרות הנשים.
בתחרות זו היא ניצחה עוד 3 פעמים בשנים 1943, 1944 ו-1946. בתחרות זוגות נשים היא שיחקה לצד דוריס הארט והן הפסידו בגמר 4 פעמים ברציפות בשנים 1942–1945. בתחרות זוגות מעורבים היא הפסידה בגמר 1936 (ביחד עם בובי ריגס), ובגמר 1943 (ביחד עם פנצ'ו סגורה).
באליפות וימבלדון בץ ניצחה בשנת 1946 בתחרות הנשים.
בתחרות זוגות נשים היא היא הפסידה בגמר (שיחקה עם דוריס הארט).
באליפות אוסטרליה הפתוחה בץ השתתפה מספר פעמים אך ללא הצלחה.
באליפות צרפת הפתוחה בץ שיחקה החל משנת 1939. בשנת 1946 היא הפסידה במשחק הגמר.
באותה שנה היא הפסידה גם בגמר תחרות זוגות.
בשנת 1947 בץ החלה בקריירה מקצועית.
היא השתתפה במספר תחרויות עד לשנת 1960.
לאחר סיום הקריירה כשחקנית בץ הייתה מאמנת טניס והשתתפה בהצלחה בתחרויות גולף וברידג'.
עוד בגיל 76 היא הייתה חברה בנבחרת טניס של המועדון בו שיחקה.
פולין בץ נפטרה בשנת 2011 ממחלת פרקינסון.
פולימר תרמופלסטי, או פלסטיק תרמו-ריכוך, הוא כל חומר פולימרי פלסטי שהופך גמיש או ניתן לעיצוב בטמפרטורה גבוהה מסוימת ומתמצק לאחר קירור.
לרוב התרמופלסטיים יש מסה מולקולרית גבוהה.
שרשראות הפולימר מתחברות באמצעות כוחות בין-מולקולריים , אשר נחלשים במהירות עם עליית הטמפרטורה, ויוצרים נוזל צמיגי.
במצב זה, ניתן לעצב מחדש תרמופלסטיים, המשמשים בדרך כלל לייצור חלקים באמצעות טכניקות עיבוד פולימרים שונות כגון הזרקה, דחיסה , גיהוץ ושיחול.
תרמופלסטיים שונים מפולימרים תרמוסטיים, אשר יוצרים קשרים כימיים בלתי הפיכים במהלך תהליך הריפוי.
תרמוסטיים אינם נמסים בעת חימום, אך בדרך כלל מתפרקים ואינם מתחדשים לאחר קירור.
מעל לטמפרטורת המעבר הזכוכיתי ומתחת לנקודת ההתכה שלו, התכונות הפיזיקליות של תרמופלסט משתנות באופן דרסטי ללא מעבר פאזה נלווה.
חלק מהתרמופלסטים אינם מתגבשים במלואם מתחת לטמפרטורת המעבר הזכוכיתי, ושומרים על חלק או על כל המאפיינים האמורפיים שלהם.
פלסטיק אמורפי ואמורפי למחצה משמשים כאשר נדרשת בהירות אופטית גבוהה, מכיוון שאור מתפזר חזק על ידי גבישים גדולים מאורך הגל שלהם.
פלסטיק אמורפי ואמורפי למחצה פחות עמיד בפני התקפה כימית וסדקי מאמץ סביבתיים מכיוון שאין להם מבנה גבישי.
ניתן להפחית את השבריריות על ידי הוספת פלסטיסייזרים , מה שמגביר את הניידות של מקטעי שרשרת אמורפיים כדי להוריד ביעילות את טמפרטורת המעבר הזכוכיתי.
שינוי הפולימר באמצעות קופולימריזציה או באמצעות הוספת שרשראות צד לא מגיבות למונומרים לפני הפילמור ואף יכול גם להוריד אותה.
לפני שיושמו טכניקות אלו, חלקי רכב מפלסטיק היו נסדקים לעיתים קרובות כאשר נחשפו לטמפרטורות קרות.
אלו הן מולקולות שרשראות ליניאריות ארוכות או מסועפות מעט המסוגלות להתרכך שוב ושוב בחימום ולהתקשות בקירור.
בהנדסת חומרים, פולימר תרמוסטי, המכונה לעיתים קרובות תרמוסט, הוא פולימר המתקבל על ידי התקשות בלתי הפיכה ("ריפוי" ) של פרה-פולימר מוצק רך או נוזל צמיגי (שרף).
הריפוי מושרה על ידי חום או קרינה מתאימה ויכול להיות מקודם על ידי לחץ גבוה או ערבוב עם זרז.
חום אינו בהכרח מיושם חיצונית, ולעיתים קרובות נוצר על ידי תגובת השרף עם חומר ריפוי (זרז, מקשה).
הריפוי גורם לתגובות כימיות היוצרות קשר צולב נרחב בין שרשראות פולימר ליצירת רשת פולימרים בלתי ניתנת להתכה ובלתי מסיסה.
חומר המוצא לייצור פולימרים תרמוסטיים הוא בדרך כלל גמיש או נוזלי לפני הריפוי, ולעיתים קרובות מיועד לעיצוב לצורה הסופית.
ניתן להשתמש בו גם כדבק.
לאחר התקשות, לא ניתן להמיס פולימר תרמוסטי לעיצוב מחדש, בניגוד לפולימרים תרמופלסטיים המיוצרים ומופצים בדרך כלל בצורת כדוריות, ומעוצבים לצורת המוצר הסופי על ידי התכה, כבישה או הזרקה.
במתמטיקה, פולינום (בעברית: רב־איבר) במשתנה הוא ביטוי מהצורה כאשר הם קבועים; למשל, .
באותו אופן אפשר להגדיר פולינום בכל משתנה אחר ( הוא פולינום במשתנה ), וגם פולינומים בכמה משתנים, כמו .
פולינום שבו המקדמים הם מספרים ממשיים נקרא פולינום ממשי.
באופן כללי יותר, המקדמים עשויים להיות איברים בשדה (או חוג) כלשהו , ואז מדובר ב"פולינום מעל ".
במונום כזה, היא החזקה או המעריך, והקבוע הוא המקדם.
החזקה הגבוהה ביותר המופיעה בפולינום היא המעלה (או דרגה) של הפולינום, ומסמנים אותה ב־.
המחובר נקרא המקדם החופשי ו־ נקרא המקדם המוביל של הפולינום.
אם המקדם המוביל שווה ל־, אז הפולינום נקרא פולינום מתוקן.
לדוגמה, הוא פולינום ממעלה שנייה, שהמקדם המוביל שלו הוא .
אם מקדמי הפולינום שייכים לשדה , אז הוא מגדיר פונקציה פולינומית באמצעות הצבה: .
פונקציה מהצורה , כאשר הם פולינומים, נקראת
פונקציה פולינומית אפשר לחשב במספר סופי של פעולות חיבור וכפל; משום כך יש לפולינומים (מעל הממשיים או המרוכבים) תפקיד מרכזי בתורת הקירובים.
ניתן לרשום פולינום כסכום בצורה הבאה:
שורש (או אפס) של פולינום הוא ערך שעבורו מתקיים .
מציאת השורשים של פולינום היא מהבעיות העתיקות ביותר במתמטיקה.
פולינום ממעלה שנייה, כלומר פולינום מהצורה ידוע בשם פולינום ריבועי.
שיטה לפתרון משוואה ריבועית הייתה ידועה ליוונים הקדמונים, ואף קודם לכן לבבלים.
רק במאה ה־16 נמצאה שיטה לפתרון כללי של משוואה ממעלה שלישית ורביעית: בשנת 1545 פרסם ג'ירולמו קרדאנו ספר שבו ייחס את השיטה לפתרון משוואה ממעלה שלישית לטרטליה, ואת השיטה לפתרון משוואה ממעלה רביעית יחס לתלמידו (של קרדאנו), לודוביקו פרארי.
בתחילת המאה ה־19 הוכיחו נילס הנריק אבל ואווריסט גלואה שאין נוסחה כללית לשורש של פולינום שמעלתו גדולה מ־4, באמצעות פעולות השדה (חיבור, חיסור, כפל וחילוק) וחישוב רדיקלים (כלומר, הוצאת שורש מכל סדר).
לכל פולינום ממעלה אי זוגית עם מקדמים ממשיים יש שורש ממשי, כפי שניתן לראות מיידית ממשפט ערך הביניים.
לפולינומים ממעלה זוגית, כגון , אין שורש ממשי, אך תמיד יש שורש מרוכב.
לפי המשפט היסודי של האלגברה לכל פולינום ממעלה יש בדיוק שורשים (לרבות חזרות) בשדה המספרים המרוכבים.
כאשר המקדמים של הפולינום הם מספרים רציונליים, שורשיו נקראים מספרים אלגבריים.
מספר טרנסצנדנטי (כמו פאי) הוא מספר כזה שאינו שורש של אף פולינום שמקדמיו רציונליים.
את הפתרונות הרציונליים של פולינום במקדמים שלמים אפשר למצוא באמצעות המשפט הבא: יהי פולינום שכל מקדמיו שלמים.
נניח ש מספר רציונלי שהוא שורש של הפולינום .
אזי מתקיים: מחלק את ו־ מחלק את .
המשפט מספק קבוצה סופית של פתרונות אפשריים, שאותם ניתן לבדוק בהצבה ישירה.
קבוצת כל הפולינומים מעל שדה או חוג נתון מהווה חוג, ומסומנת לרוב ב או בהתאמה.
מעל שדה, החוג מהווה חוג אוקלידי.
אם שורש של פולינום (כלומר, ) אזי הוא שורש של הפולינום לכל סקלר .
אם הוא שורש של הפולינומים , (כלומר, ) אזי הוא גם השורש של סכומם , כיוון ש־.
לכן, קבוצת כל הפולינומים ממעלה אשר הוא שורש שלהם מהווים מרחב וקטורי ביחס לפעולות חיבור וכפל בסקלר.
נתונים פולינום , כך שמעלת גדולה ממעלת .
כאשר נקרא פולינום המנה ו־ נקרא פולינום השארית ומעלתו קטנה מהמעלה של .
פולינום המנה ופולינום השארית נקבעים ביחידות.
נאמר ש־מתחלק ב־אם ורק אם .
באמצעות חילוק בשארית קל להיווכח בטענה חשובה: המספר הוא שורש של הפולינום אם ורק אם הביטוי מחלק את .
לעיתים ניתן לקבוע אם פולינום שמקדמיו שלמים ניתן לפירוק כמכפלת שני פולינומים בעזרת קריטריון איזנשטיין.
שדה השברים הנוצר מהחוג הוא קבוצת כל הפונקציות הרציונליות, המסומנת ב .
אלו כל הביטויים מהצורה , כאשר .
ניתן להכליל את מושג הפולינום לפולינמים במספר משתנים.
פולינום ב־2 משתנים , לדוגמה, הוא ביטוי מהצורה .
בצורה דומה ניתן להגדיר פולינום ב־ משתנים.
קבוצת כל הפולינומים ב־ משתנים מעל חוג היא עדיין חוג, אך עבור זהו אינו חוג ראשי.
חוג הפולינומים באינסוף משתנים אינו חוג נותרי.
תת־קבוצה חשובה של פולינומים במספר משתנים הם הפולינומים הסימטריים.
פולינום ב־ משתנים נקרא סימטרי אם לכל תמורה מתקיים
כל פולינום סימטרי ניתן להצגה כפולינום ב־ כאשר הם הפולינומים הסימטריים האלמנטריים ב־ משתנים.
לדוגמה, עבור הפולינומים הסימטריים האלמנטריים הם:
באלגברה, פולינום אי-פריק הוא פולינום, בדרך-כלל מעל שדה, שלא ניתן לכתוב אותו כמכפלה של שני פולינומים שאינם קבועים (פולינום פריק הוא פולינום לא קבוע שניתן להציגו באופן כזה).
לפולינומים אי-פריקים יש תפקיד מרכזי בתורת גלואה, וגם בבניה של שדות סופיים.
הפריקות תלויה לא רק במקדמי הפולינום, אלא גם בשדה שבו מדובר - ייתכן שפולינום יהיה אי-פריק מעל שדה מסוים, ויתפרק מעל שדה הרחבה שלו.
פולינומים אי-פריקים הם האיברים הראשוניים של חוג הפולינומים מעל השדה, שהוא חוג אוקלידי; בדיוק כפי שהראשוניים המוכרים הם האיברים הראשוניים של חוג המספרים השלמים.
בשני המקרים, אפשר לפרק כל איבר של החוג למכפלה של איברים ראשוניים, באופן שהוא, מבחינה עקרונית, יחיד.
האנלוגיה בין פולינומים (בעיקר מעל שדות סופיים) ובין מספרים שלמים מרחיקה לכת עד ליצירה של "תורת מספרים" של פולינומים, שבה משחקים הפולינומים האי-פריקים תפקיד מרכזי.
פולינום ממעלה שנייה או שלישית הוא פריק אם ורק אם יש לו שורשים, כלומר אם קיים איבר בשדה שמאפס אותו.
קריטריון איזנשטיין הוא קריטריון עבור אי פריקות של פולינום בעל מקדמים שלמים (ובעזרת שימוש במכנה משותף אפשר להשתמש בו גם עבור מקדמים רציונליים).
אם קיים מספר ראשוני כך ש-
( מחלק את כל המקדמים פרט לזה של החזקה הגבוהה ביותר)
וכמו כן מתקיים (כלומר, לא מחלק את המקדם של החזקה הגבוהה ביותר, וריבועו לא מחלק את המקדם החופשי) אז הפולינום הוא אי פריק מעל המספרים השלמים.
מן הלמה של גאוס נובע שאם פולינום מוגדר מעל תחום פריקות יחידה והוא פרימיטיבי ואי-פריק שם, אז הוא אי-פריק גם מעל שדה השברים של התחום.
מעל שדה המספרים הרציונליים רק הפולינום הראשון הוא פריק.
שני האחרים אי-פריקים שכן שורש שתיים והמספר המדומה i אינם שייכים לשדה.
מעל שדה המספרים הממשיים הפולינומים הראשון והשני פריקים, והשלישי לא.
מעל שדה המספרים המרוכבים שלושת הפולינומים פריקים.
דבר זה אינו מקרי: המשפט היסודי של האלגברה מראה כי כל פולינום ממעלה גדולה מ-1 הוא פריק מעל שדה המרוכבים.
באלגברה ליניארית, מתאימים לכל מטריצה ריבועית פולינום שנקרא הפולינום האופייני, והוא מקודד כמה תכונות חשובות של המטריצה.
אם היא מטריצה ריבועית מסדר , הפולינום האופייני שלה מוגדר כפולינום , כאשר היא מטריצת היחידה ו- מסמן את הדטרמיננטה.
זהו פולינום מתוקן שמעלתו שווה למספר הרכיבים שבמטריצה (הסדר שלה שסומן ב-), ושורשיו הם הערכים העצמיים שלה.
כשכותבים , המקדם החופשי של הפולינום האופייני הוא , ואילו שווה למינוס העקבה של .
בפרט הפולינום האופייני של מטריצה 2x2 הוא מהצורה .
באופן כללי יותר, מקדמי הפולינום הם פונקציות סימטריות של הערכים העצמיים.
השורשים של הפולינום האופייני הם הערכים העצמיים של .
התכונה החשובה ביותר של הפולינום האופייני נתונה במשפט קיילי-המילטון, שלפיו מאפסת את הפולינום האופייני שלה, כלומר .
לכן הפולינום המינימלי מחלק את הפולינום האופייני.
לשתי מטריצות דומות יש אותו פולינום אופייני, אם כי ההפך אינו תמיד נכון (אפילו מעל שדה סגור אלגברית).
פולין קטן (בפולנית: Małopolska, "מַאוופּוֹלְסְקַה"; בלטינית: Polonia Minor; מופיע בעברית לעיתים גם בצורות "פולין זוטא", "תת-פולין", "פולין הקטנה") הוא שמו של אזור היסטורי המשתרע בדרום-מזרחה של פולין המודרנית.
אזור פולין קטן כולל את הווייווידות המודרניות פולין קטן ושְׁוְויֶינְטוֹקְזִ'יסְקיֶה, וכן חלקים מהווייווידות שלזיה, פודקרפצקיה, מזוביה ולובלין.
גודלו של פולין קטן הוא כ-60,000 קילומטרים רבועים, וכיום מתגוררים בו כשמונה מיליון תושבים.
הנוף של האזור הוא הררי בעיקרו.
פני השטח מתונים וגבעתיים בצפונו, וככל שמדרימים הגובה עולה עד לגבהים של למעלה מ-2,000 מטר.
בקצה הדרומי של פולין קטן משתרעים הרי הקרפטים, המהווים את שיא הגובה של האזור כולו.
את השטח חוצה מצפון לדרום באופן סיבובי במעט נהר הויסלה העליון, אשר יוצר שפלה ארוכה וצרה במרכז האזור.
לפולין קטן הייתה חשיבות רבה בהיסטוריה הפולנית ובהתפתחותה של פולין לאורך ההיסטוריה, והוא מפורסם בעיקר הודות לאצולה החזקה והעשירה ששלטה בו לאורך השנים באופן בולט.
הערים הגדולות והחשובות באזור פולין קטן הן קרקוב שבדרום-מערבו ולובלין שבצפון-מזרחו.
גם העיר סנדומייז' שימשה כמרכז אזורי חשוב.
אזור פולין קטן גובל בצפון במזוביה, במזרח בגליציה, בדרום בהרי הקרפטים ובמערב בשלזיה.
בפולנית מכונה האזור "Małopolska" – צירוף של שתי מילים: "polska" אשר משמעותה פולין, ו-"Mało" אשר משמעותה "קטן" או "פחות".
בלטינית מכונה האזור "Minor"; תרגום נפוץ של כינוי זה הוא "הקטן" או "הקטנה".
בעברית הכינוי הבולט ביותר לאזור זה הוא "פולין קטן".
הוא מופיע גם לעיתים בצורות "פולין זוטא", "תת-פולין" ו"פולין הקטנה".
"פולין קטן" מהווה את הניגוד של האזור ההיסטורי "פולין גדול" (בפולנית מתואר כ-Wielko ובלטינית כ-Maior, מילים שמשמעותן "רבתי" או "גדול יותר").
ההיסטוריון הפולני זיגמונט גלוגר מסביר, והסברו מהווה את הסברה המרכזית באשר למקור המונחים, שבפולין היה נהוג שכאשר הוקם כפר חדש בסמוך למקום יישוב ותיק, ניתן לו לעיתים קרובות שמו של מקום היישוב הוותיק בתוספת המילה "Mało" – פחות, קטן.
לטענתו של גלוגר, המנהג הזה גם התקיים ברמת המאקרו, ובמהלך ימי הביניים החלו להפריד בין שני אזורים ראשיים: פולין גדול, היא ערש הולדתה של האומה הפולנית והאזור הראשי בימים עברו; לבין פולין קטן, היא האזור שהצטרף אל המדינה הפולנית באופן מאוחר יותר, ולימים גם האפיל על המרכז הקודם, פולין גדול.
השימוש המתועד הראשון במונח "פולין קטן" (Polonia Minor) הוא משנת 1242 בשפה הלטינית על ידי נסיכים פולנים מאזור פולין גדול.
ככל הנראה המונח תיאר בקירוב את האזור שמזוהים כיום כפולין קטן.
החל מהמאה ה-16 קיבל המונח משמעות רחבה בהרבה.
עם איחודן של פולין וליטא למדינה אחת, חולק השטח הפולני מבחינה אדמיניסטרטיבית לשתי יחידות על: "פולין קטן" ו"פולין גדול".
אזור פולין קטן כולל שטחים נרחבים בדרום פולין של ימינו וכן שטחים הרחק מזרחה עמוק אל תוך שטח אוקראינה של ימינו.
גם במהלך המאה ה-19, לאחר שהמדינה הפולנית-ליטאית כבר נעלמה מן העולם, המשיכו רבים לכנות שטחים רבים באוקראינה ובפרט את אזור גליציה בכינוי "פולין קטן".
פולין קטן משתרע באזור שטח ההיקוות העילי של נהר הויסלה, ומכסה שטח רמה נרחב, הררי למחצה הכולל עמקים רבים.
האזור נמתח מהרי הקרפטים בדרום ועד לנהרות פיליצה ו-וְיֶיפְּש (Wieprz) בצפון.
אזור פולין קטן מחולק לארבעה חבלי ארץ גאוגרפיים מרכזיים: רמת פולין קטן, אגן סַנְדוֹמְיֶיז', הרי שְׁוְויֶינְטוֹקְזִ'יסְקיֶה ורמת לובלין.
רמת פולין קטן מהווה את חלקו הדרומי-מרכזי של אזור פולין קטן.
היא כוללת רמה גאוגרפית גבוהה מאוד יחסית לפולין, ומהווה את המשכה המזרחי של חבל הארץ הגאוגרפי שלזיה עילית.
במחצית הדרומית של רמת פולין קטן מצוי רכס הרי הקרפטים בכלל ובפרט הרי טאטרה.
הרים אלו הם הגבוהים ביותר בפולין והם מתנשאים לגובה של למעלה מ-2,000 מטר מעל גובה פני הים.
ברכסי הרים אלו מצוי מקורו של נהר הויסלה, הנהר החשוב ביותר בפולין.
הוויסלה זורם משם באלכסון בכיוון צפון מזרח לאורך כ-200 קילומטר, ולאחר מכן מתעקל ופונה צפונה, כאשר רחוק בהמשכו הוא מגיע אל אזור מזוביה.
סביב גדותיו של הוויסלה מצוי עמק ארוך וצר המשתרע לאורך הנהר.
במרכזו של אזור פולין קטן, עמק הוויסלה מתרחב לכדי שפלה לא גדולה המכונה אגן סַנְדוֹמְיֶיז'.
אזור זה כולל אגן היקוות של מספר נהרות נוספים על נהר הוויסלה, היוצרים שפלה רחבה יחסית לאזור.
ממערב ומצפון לנהר הוויסלה תנאי השטח הופכים לגבוהים יותר, ושם הרי שְׁוְויֶינְטוֹקְזִ'יסְקיֶה מתנשאים לגובה בינוני הנע בין 400 ל-600 מטרים מעל גובה פני הים.
רכסי הרים אלו תחומים ממזרח ומדרום על ידי נהר הוויסלה.
מעברו השני של נהר הוויסלה (ממזרח לנהר), תנאי השטח גם כן הופכים לגבוהים יותר, ויוצרים את רמת לובלין.
רמה זו נמוכה מעט מהרי שְׁוְויֶינְטוֹקְזִ'יסְקיֶה, ובעלת פני שטח אחידים יותר.
בכל אזור פולין קטן ישנם אגמים לרוב, יערות ומישורים חקלאיים.
תנאי השטח ההרריים של המקום שונים מהמישורים בשאר פולין, ובמהלך עונת החורף, הופך לבירת ספורט החורף של פולין.
בפולין קטן מתגוררים כשמונה מיליון תושבים.
האזור מיושב יחסית, ורוב האוכלוסייה בו כפרית, אוכלוסייה הכוללת מאות רבות של כפרים הפזורים ברחבי האזור.
לעיתים הכפרים מתפרנסים בעיקר מחקלאות, ולעיתים הם מהווים פרברים של הערים והעיירות שברחבי פולין קטן.
הערים הגדולות והמרכזיות באזור פולין קטן תמונה סמל שם אוכלוסייה (2014) מחוז קרקוב Kraków 759,800 פולין קטן לובלין Lublin 343,144 לובלין צ'נסטוחובה Częstochowa 231,527 שלזיה ראדום Radom 217,834 מזוביה קיילצה Kielce 199,475 שוויינטוקז'יסקיה טרנוב Tarnów 111,830 פולין קטן סנדומייז' Sandomierz 24,457 שוויינטוקז'יסקיה
באזור פולין קטן מדברים בניב פולני מקומי המובחן משאר חלקי פולין.
הניב המקומי הוא הנפוץ ביותר בפולין, והוא מדובר גם באזורים רחבים מחוץ לאזור פולין קטן.
הניב מחולק לשלושה ניבי משנה: ניב לובלין הכולל את צפון מזרח פולין קטן, ניב סנדומייז' הכולל את מערב האזור, וניב סאנוק הכולל את דרום מזרחו.
לניב של פולין קטן הייתה השפעה רבה על ניבים פולניים אחרים, בעיקר על הניב הפולני השלזי.
לאורך השנים הוא היה לניב הפולני המוביל ביצירה הפולנית, בעיקר לאורך ימי הביניים והרנסאנס.
עם זאת, במהלך המאות האחרונות, פינה הניב של פולין קטן את מקומו לניב המזוביאני הוורשאי, שהפך לניב הפולני הראשי.
במבוסס על הניב המקומי, לאורך השנים הייתה לתושבי פולין קטן זהות מסוימת שהייתה מובחנת ושונה משאר האזורים בפולין, אשר מלבד שפה התאפיינה גם בתרבות מקומית ייחודית.
הזהות המקומית נשחקה עם השנים, אך קיבלה תפנית מסוימת אם חלוקתה הסופית של פולין בשנת 1795, אז רובו ככולו של אזור פולין קטן הועבר לשליטה אוסטרו-הונגרית והופרד מדינית משאר האזורים של פולין.
ההפרדה המדינית יצרה ניתוק מסוים של פולין קטן מהחלק הרוסי והפרוסי, ובמקביל ספג האזור מורשת אוסטרית שהשפיעה במידת מה על פולין קטן והוסיפה לייחוד המקומי.
למרות זאת הזהות המקומית של תושבי פולין קטן המשיכה להיות מוגבלת, כאשר זו הצטמצמה עוד יותר עם הקמתה של פולין מחדש בתום מלחמת העולם הראשונה (1918), אז שולב פולין קטן מחדש בפולין כולה.
מאז הזהות המקומית חזרה להיות שולית יחסית, אם בכלל קיימת.
למרות זאת, יש בנמצא כמה ארגונים פוליטיים ותרבותיים לא ממשלתיים אשר מנסים לטפח את מורשת האזור וזהותו.
דוגמה בולטת לכך זה ארגון "איגוד הכפרים והמחוזות של פולין קטן" (Stowarzyszenie Gmin i Powiatów Małopolski) – אשר מהווה ארגון לשיתוף פעולה בין מועצות מקומיות שונות באזור.
כמו כן מגזינים שונים מסקרים את פולין קטן ויושבים בו.
המטבח המקומי של פולין קטן כולל מאכלים ומאפיינים שמזוהים היום היטב עם המטבח הפולני.
מאכל בולט שכזה הוא הכעך (הבייגל), אשר הומצא בצורתו המודרנית בקרקוב.
בנוסף לכך האזור מזוהה גם עם גבינות איכות מסוימות, לרבות גבינת האוסציפק (Oscypek).
מוצר פופולרי אחר במטבח של פולין קטן הוא משקה הבירה על גווניו השונים, אשר מיוצר במקום ומיוצא ממנו.
במרחבים הכפריים באזור נהוג לבצע שימוש רב במיונז ובפסטה.
האזור מתאפיין גם בתלבושות עממיות מסורתיות ייחודיות שקנו להם גם אחיזה באזורים אחרים בפולין.
לצד זאת מדי שנה נערכים בפולין קטן שורה של פסטיבלים עממיים אשר רבים מהם מפארים את המורשת המקומית של האזור.